
SINDICATONAN SEPPAy TOPA 
ta na mesa cu Minister di Husti- 
cia, mr. Andin Bildcer, pasobra nan 
no por sigui soporta e forma cu e 
Management Team di Imigracion 
y Warda nos Costa ta trata nan 
miembronan. Ayera e dirigentenan 
sindical, Edmundo Marlin y Rene 
Bernabela no por a sconde mas nan 
frustacion y lcier mira cambio den 
e Management Team, of Minister 
Bildcer mester cambia e structura cu 
tin actualmente, esta di separa Imi- 
gracion for di Warda nos Costa y 
asina crea dos identidad separa. 

Tin dos problema na Imigracion, 
cu tin e trahadornan masha rabia. 
Cuminsando cu e prome, unda e 
empleadonan di Imigracion ta con- 
tra e forma cu nan ta wordo trata 
p’e Management Team, cu no tin 
ningun clase di respet p’e emplead- 
onan. 

A yega asina leu cu e propio em- 
pleadonan di Imigracion a formula 
un carta pa Minister Andin Bildcer, 
elaborando riba tur nan probleman- 
an. 

E empleadonan kier pa Minister 
Bildcer tuma accion di inmediato 
prome cu e problema sigui escala y 
sali for di man. 


SEPPA y TOPA ta kere cu 

Mester separa 
Imigradon y 
Warda nos Costa 

Mestertraha un concepto nobo 

E tension ta halto na Imigracion y 
e empleadonan no tin intencion di 
sigui soporta tur esaki. 

E di dos problema t’e formatie-rap- 
port, cu Gobierno a entrega pa sin- 
dicatonan studia e concepto. Pero 
sra. Trudy Hassell tin otro pensam- 
ento pa cu esalci. A muster cu lolce e 
kier no ta posibel. 

Despues di a haya e ponencianan 
di e sindicatonan, Trudy Hassell no 
a bin belc riba esalcinan. Di parti 
di e empleadonan, nan ta sinti cu 
Management Team ta formando un 
obstaculo pa nan y esaki tambe ta 
birando inaceptable. 

Minister Andin Bildcer mes ta haye 
den problema, pasobra e ta sinti cu 
3 formatie-rapport, esta di CEA, di 
KIA y awor di Imigracion. E em- 
pleadonan lcier sa cua ta bay prome, 
pero e mandatario a dicidi di pone 
tur 3 hunto pa bin cu un solo areglo 
di salario, cu ta drenta na vigor den 
un solo biaha. 

Esnan di KIA y CEA ta lcedando 
cla, pero di Imigracion no ta cla 
ainda. Awor lcier agrega esun di 
Warda nos Costa tambe, lolce ta 
otro problema. 

Warda nos Costa ta bin den forma- 
cion di Imigracion of ta bay bao di 



Polis, pero e trahadornan a scoge pa 
lceda bao di Imigracion. E problema 
ta lceda, y pesey e sindicatonan lcier 
sa si Imigracion y Warda nos Costa 
ta wordo separa of no. 

Diarazon awor lo mester tende lcico 
Minister Bildcer ta haci cu e carta 
di empleadonan di Imigracion cu a 
lceda entrega for di dia 8 di april, y 
e no por lceda drumi. 

E empleadonan ta dicidido, speran- 
do cu Minister si ta mas deligente 
percura pa un solucion prome cu e 
empleadonan dicidi kico lo bira e 
siguiente paso, prome cu e situacion 
aki rementa. 

Palabra awor ta na Minister Andin 
Biklcer, p’e decision final, prome cu 
cuallcier accion. Mientras cu SEPPA 
y TOPA ta na mesa, ta spera di 
haya un solucion, mientras cu e tra- 
hadornan riba un stand-by. Segun 
TOPA, e trahadornan no lcier sigui 
traha cu un Management Team, cu 
mas bien ta maltrata e trahadornan. 

Si Minister Andin Bilclcer no tuma 
accion, anto por spera accion y 
unda e demanda lo ta mas fuerte y 
sim ester subi caya. E problema ta 
Trudy Hassell, lcende no tin manera 
pa papia cu hende, sin ningun clase 
di respet. 

Prome Minister a haci apelacion riba 
oposicion pa haya 'voorschot' politico 

Pa: Victor (Toko) Winklaar 



GOBERNACION di un pais no ta nada facil y esaki ta 
rekeri seriedad y responsabilidad di esnan yama pa dirigi 
un pais, caminda practicamente no por tin espacio pa we- 
ganan politico personal ni partidista. 

Aruba ta un isla prospero, un isla cu hopi posibilidad y 
retonan grandi su dilanti cual ta rekeri hopi seriedad, pero 
na mes momento hopi sinceridad tambey na momento cu 
lidernan di un pais no ta sincero cu e pueblo cu nan tin cu 
sirbi, lo sirgi situacionnan peligroso pa tur hende. 
Principalmente un Prome Minister mester ta un persona 
cu ta brinda confiansa y trankilidad na tur hende, tanto 
esnan cu a sostene su partido como otronan cu a sostene 
otro partidonan rival. 

Ora cu no por separa e cosnan aki for di otro, ta surgi situ- 
acionnan delicado, pero na mes momento, super comico 
caminda e falta di seriedad mas tanto, no ta ser expone. 
Ayera mainta Prome Minister Evelyne Wever Croes, a haci 
un apelacion riba partido di oposicion, cu den e caso aki 
ta solamente partido AVR pa no haci wega cu e asunto di 
Venezuela, pa no converti e discusion cu tin riba tur loke ta 
pasando n’e pais bisiña aki_y e influencia cu e tin riba nos 
propio pais, den algo politico. 

Premier Wever Croes a pidi den su apelacion na oposi- 
cion, pa uni nan mes cu Gobierno, payega na argumen- 
tonan sanoy serio pa no permiti interes politico hunga un 
rol,ya cu e situacion ta algo hopi serio. 

Un apelacion cu realmente no tin sentido y ora cu bisa 
esaki tin cu reflehay analisa e propio forma di procede di e 
propio Prome Minister di Aruba, kende den mesun rosea 
cu el a pidi oposicion pa no hinca politica den e asunto di 
Venezuela, ta papia di reunionnan cu ex Prome Minister_y 
lider di partido AVR mr. Mike Eman lo a tene den pasado 
cu Presidente Nicolas Maduro. 

Enberdad durante e intento di Gobierno di Aruba pa logra 
reapertura di e refineria na San Nicolas, a sinta na mesa 
cu Nicolas Maduro, Presidente di Venezuela, pero den e 
reunion ey tambe tabatin oficialnan halto di Gobierno di 
Hulanda, kendenan a compaña Mike Eman durante di e 
reunionnan aki. 

Sinembargo den e proceso aki, e actual Minister di Asunto 
Social y primo di Prome Minister, esta Glenbert Croes, 
tambe a sintay reuni cu Presidente Maduro, caminda ora 


cu el a regresa Aruba na momento cu a bira conoci cu a 
logra un acuerdo pa reapertura di e refineria di Aruba, a 
wordo cataloga como un heroe p’e actual Prome Minister 
Evelyn. 

Pues na momento di trata di hunga politica den un asunto 
cu su persona mes ta cataloga como algo hopi serio, Pre- 
mier Wever Croes tin cu realisa cu su persona tambe tin 
cu pone politica personaly partidista un banday no pidi 
oposicion pa hunga rol di hancho pabo y smal pami. 

Sigur ta un hecho cu no mester hunga wega politica cu 
asuntonan crucial y serio, pero den caso di Prome Min- 
istery su partido, interes politico semper a pisa mas cu 
e interes general caminda p.e. e situacion caminda dos 
criatura inocente a fayece na man di nan tata di criansa, 
cual a bira un punto di campaña hopi formal p’e partido di 
Prome Minister. 

A hunga politica cu e \ey di castigo minimo, caminda Pre- 
mier a priminti pueblo cu den 6 minuut su Gobierno lo 
cambia e I ty aki, pero te dia di awe e no tabata pory su 
Gobierno lo no haci esaki tampoco. 

Tin un serie di otro promesa cu e propio Prome Minister a 
haci durante di campaña caminda esun di mas serio tabata 
cu su partido a priminti un gobernacion sin medida, pero 
caminda un di e prome cosnan cu su Gobierno a haci, ta 
di aumenta BBO cu tur e consecuencianan cu esaki a trece 
cune, esta cu pueblo a bira mas pobery Gobierno a bira 
mas rico. 

Pa colmo cu henter e asunto aki di ciudadanonan Vene- 
zolano cu lo ta bin Aruba pa haya refugioy ayudo, Prome 
Minister den su calidad di lider di oposicion durante Gabi- 
nete Mike Eman II, a cuestiona henter un plan cu e Gobi- 
erno di e tempo ey a hinca den otro cu tur departamento 
y organisacion riba nos isla, bisando cu Gobierno berdad 
lo trece miles di hende for di Venezuelay lo acomoda nan 
den Centro Betico Croesy otro facilidadnan riba nos isla. 

Den oposicion Evelyn Wever Croes a hunga politica cu 
algo cu awe el a considera asina serio y delicado, pero 
awor no kier ricibi mesun trato politico, pero kier com- 
prension politico. E suplica di Prome Minister na oposi- 
cion, tabata mustra riba peticion pa haya un voorschot 
riba eventual critica riba su maneho bruha cu el a bin ta 
hibando te cu awor. 

Corte no a permiti Minister Dangui Oduber 
prolonga decision contra Jerry Staring pa di tres bes 



RAADKAMER a dicidi cu Minister Dangui Oduber 
no por prolonga pa otro 12 siman mas su decision di 
pone e Director di DVG, Jerry Staring haci otro tra- 
bou, apesar cu e ta haya su salario normal. 

Huez a bisa cu e ta kere cu Staring tin urgencia. Aunke 
cu e no ta perde su salario, pero prolongando e decision 
alci cada biaha, e ta wordo manera poni un banda y e 
tin consecuencia tambe pa su carera. Y e no ta agrada- 
bel pa su ambiente pa traha. 

Aña pasa despues cu el a wordo manda cas den luna di 
juni, a instala un Management Team y despues a dicidi 
di prohibi’e entrada na DVG. Despues a pone haci otro 
trabou, mientras cu a inicia preparacion pa haci un 
“doorlichting” den e departamento riba su funciona- 
mento. 

Esaki a keda cla y e Management Team tabatin sufici- 
ente pa studia e resultado di e investigacion haci. 

Como cu no a lceda cla, na februari a prolonga e deci- 
sion aki, di lague haci otro trabou, cu 12 siman. 

Pero na maart atrobe a dicidi di prolongu’e cu 12 si- 
man, siendo cu Corte anteriormente a pidi Gobierno 
pa yega na un decision, mirando cu for di october caba 
e investigacion a laga haci ta cla. 


Corte ta di acuerdo cu Jerry Staring ora cu e ta bisa cu 
e provision aki cu ley ta duna Minister pa pone haci 
otro trabou, ta di un caracter temporal. 

Ya caba den e decision di dia 4 di februari, Huez di Ca- 
sonan Provisorio a bisa cu mester tuma pasonan con- 
creto pa loke t’e posicion huridico di Staring, pa evita 
un di tres prolongacion di 12 siman. 

Pero Minister a splica Corte cu mester tuma un deci- 
sion riba resultado di esaki, y ta buscando un otro posi- 
cion pa Staring y ta contemplando tog si no por pidi su 
retiro. 

Pero Corte a bisa cu prolonga e decision pa di tres 
biaha cu 12 siman ta di mas y esey no t’e pensamento 
ora cu a traha e articulo di ley aki, cu e por dura pa 
basta tempo. 

Huez a bisa den su decision cu e di tres prolongacion 
ta ilegal. No tin motibo urgente pa no laga Staring 
eherce su trabou 

A base di esaki a dicidi, cu mientras cu ta sperando 
riba un decision den bodemprocedure, ta ordena pa 
laga Jerry Staring haci su trabou como Director di 
DVG, entrante awe mes. 

UN biaha mas falta di duna preferencia ta 
causa di accidente riba cruzada di Emmas- 
traat cu Rudolf Arendsstraat. 

Tabata dialuna atardi algo pasa di 2:30 a 
sosode un accidente unda auto a dal den 
bus di skol. 

E chauffeur di edad grandi no a wak bus 
riba caminda di preferencia a dal parti pa- 
tras di e bus di Arubus. 

E homber den e Hyundai Tucson a keda 
herida y transporta cu ambulance. Den e 
bus un alumno di EPB tabata sinti poco do- 
lor na curpa, hopi di nan a lceda bon spanta 
p’e sucedido. 


SUV a dal den bus escolar 




ATCO Concrete Products N.V. 

Marisol Lopez-Tromp, liderdi fraccion di POR 

Un Aruba sin refineria le habri caminda 
pa hopi oportunidad nobo pa Aruba 



NA september 2016 den Parlamento a vota 
pa refineria, unda e resultado tabata 20 na 
fabor y 1 contra. E 1 contra tabata e voto di 
Marisol Lopez-Tromp. 

E tempo ey e tabata Presidente di Parla- 
mento y maneho di e Gobierno tabata uno 
‘green’, uno sostenibel, es decir, uno den 
cual nunca lo por a spera cu lo a anuncia un 
reapertura di un refineria. 

Ademas, tur hende por corda con e deal aki 
tabata dudoso y no tabatin transparencia 
ora cu el a yega Parlamento. Ni e documen- 
tonan cu Parlamentarionan a pidi pa wak 
ex Minister Milce de Meza kier a entrega na 
Parlamento. 

Tin cartanan cu Marisol Lopez-Tromp a 
manda (juli 2016) pidiendo nan pa entrega 



BO MESTER Dl WASTE BUCKET RESIDENCIAL 
OF COMERCIAL? 


20 yrd 
Big Bucket 


15 yrd 

Small 


tur cos cu nan tin na Parlamento, esaki mirando cu nan a anuncia 
publicamente cu nan a sera deal y Parlamento no tabata sa di nada. 
Contesta di e tempo ey Minister Mike de Meza tabata cu e no ta 
haya oportuno ainda pa entrega e documentonan na Parlamento 
considerando cu ainda nan tabata den un proceso di negociacion 
y mester a warda te ora esey caba, pasobra si entrega nan na Parla- 
mento e lo por a perhudica e negociacionnan. 

Contrario n’e ponencia aki, pa Lopez-Tromp, ora sera un acuerdo di 
e envergadura ey, Parlamento mester sa adelanta kico e ta encera. 

E lider di fraccion di POR ta remarca un biaha mas cu el a vota 
contra, pasobra e ta considera cu e deal aki no tabata transparente, 
Parlamentarionan a haya solamente un par di ora pa sinta den 
biblioteca di Parlamento pa pasa riba e documentonan cu tabata 
consisti di 2 mil pagina. 

Ademas por corda e situacion di Venezuela cu no tabata bon y ta- 
bata empeorando. Banda di esey, varios di esnan cu tabata envolvi 
cu e proyecto awendia ta sera. 

Tambe Marisol ta bisa cu refineria tabatin su bon temponan na 
Aruba, el a snifica hopi pa nos isla, pero nos ta den un tempo cu 
nos tin cu walc nos dilanti riba kico otro por bin cune na Aruba, 
considerando e tamaño y medio ambiente di nos isla y salud di nos 
hendenan. 

E tempo ey ex Minister di Salud, dr. Alex Schwengle, ora Marisol 
Lopez-Tromp a haci’e e pregunta riba efecto di salud, no solamente 
como Minister, pero tambe dokter di pulmon, el a bisa cu e re- 
fineria tin efecto negativo riba salud. 

Pero mayoria den Parlamento e tempo ey a kere cu esald lo por 
trece trabou pa hopi hende y a firma un mocion (20 di nan) bisan- 
do cu e reapertura di e refineria lo trece un cantidad considerable 
di cupo di trabou, cual sigur ta importante, pasobra kier stimula 
economia. 

Pesey nan a duna prioridad n’e parti laboral y a sostene e deal, ape- 
sar cu no a haya tur e documentonan pa wak manera cu mester ta. 
Mirando awe, 3 aña despues di e votacion, e placa cu e refineria 
lo mester a trece aden pa sera e buraco den presupuesto, nunca a 
drenta, pasobra nunca e refineria a habri y “laga nos papia straight, 
e no ta bay habri tampoco”, Lopez-Tromp ta bisa y ta agrega cu n’e 

Sigiii na pagina 7> 

momentonan aki Aruba ta rehen di un con- 
trato caminda cu con cu bay bin nos tin un 
Gobierno responsabel pa cu e situacion aki- 
nan y kier minimalisa e daño pa Aruba y ta 
considera cu ainda tin trahadornan eynan. 


lo a tapa e buraco den presupuesto y a priminti miles di hende 
trabou unda cu no solamente un cantidad di hende a bin Aruba 
belc pensando cu nan lo haya trabou, pero tambe otronan a re- 
chasa ofertanan pa keda en espera di e refineria na nos isla. 


Di otro banda el a bisa cu Prome Minister a 
anuncia cu el a haya sa na Merca cu nunca 
tabatin intencion pa habri e refineria, es 
decir, cu Citgo nunca a pidi licencia n’e Of- 
fice of Foreign Assets Control pa rehabilita e 
refineria, al contrario, nan a pidi’e pa ‘un- 
wind’, pa no tine mas. 

“Esaki ta algo sumamente importante pa 
tene cuenta cune pa mustra cu no tabatin of 
tin intencion pa reapertura. 

Ademas den e contract tin poni cu si aproba 
e ley akinan, si bay di acuerdo cu tur loke 
tin scirbi eyden, esey kiermen tambe cu 
ta aproba tur e acuerdonan y tur e nego- 
ciacionnan cu Gobierno di e tempo ey ta 
haci den nomber di Parlamento y pueblo. 

Na momento cu mi a lesa esaki y mirando 
e comportacion e tempo ey di e ex Minis- 
ter, naturalmente, mi firma bo no lo haya 
eybou., ademas cu e ta malo pa nos salud, 
malo pa medio ambiente y ta tempo pa 
Aruba tin otro desaroyo pariba di brug na 
San Nicolas y cu ta trece otro tipo di infra- 
structura pa Aruba”, Marisol Lopez-Tromp 
a duna di conoce. 

E1 a bisa tambe cu no ta un secreto cu Min- 
ister Otmar Oduber n’e momentonan aki 
ta bezig cu un hotel pariba, un desaroyo pa 
San Nicolas y si e continua e lo trece otro 
tipo di infrastructura, lo tin embeyecimen- 
to, mas seguridad, mas hende ta bay biba y 
traha eynan. Es decir, e lo ta algo completa- 
mente otro cu un reapertura di un refineria. 

N’e momentonan aki Parlamentario di 
POR no ta wak apertura di e refineria, e 
no a walce 3 aña pasa tampoco y mas bien 
a wake como e forma pa wanta e rosea te 
eleccion pa bisa cu e lo trece placa aden cu 


Prome Minister a anuncia cu ta lantando un comision pa mira e 
3 posibel camindanan pa cu e refineria. E prome ta reapertura di 
e refineria cu Citgo, cual n’e momentonan aki ta pinta scur. E di 
dos t’e reapertura di e refineria no cu Citgo y e di tres ta cu no ta 
bay dor mas cu refineria y ta wak otro posibilidadnan di desar- 
oyo pa Aruba. 

Finalisando, Marisol Lopez-Tromp a expresa cu e ta prefera e 
ultimo posibilidad unda cu mester busca un desaroyo nobo no 
solamente pa 2 of 3 aña sino p’e siguiente decadanan pa nos 
pais. 

“Un ARUBA sin refineria. Esaki lo habri caminda pa hopi opor- 
tunidad nobo. Bo yiu y nieto lo gradicibo pe desicion aki”. 



"Het Uitvoeringsorgaan Algemene Ziektekosten Verzekering is belast met de uitvoering 
van de Landsverordening AZV en het beheer van het Fonds AZV voor de bevolking van 
Aruba. De uitvoering geschiedt rechtmatig, doelmatig en doeltreffend. Bij de uitvoering 
gaan het waarborgen van de toegankelijkheid van de zorg, het bewaken van de kwaliteit 
van de zorg en het garanderen van een uniforme uitvoering hand in hand met kostenbe- 
heersing. De dienstverlening aan al zijn klanten staatdaarbij centraal." 

Op de afdeling Medische Advies & Controle (MAC) is er een vacature voor een: 

Medisch Adviseur M/V 


De Medisch Adviseur handelt medische zorg- en adviesaanvragen af. Daarbij staan de vigerende wet- 
en regelgeving, alsmede rechtmatigheid en doelmatigheid centraal. Hij/zij voert medische controles uit 
en participeert in medische audits bij (individuele) zorgverleners. Tevens voert hij/zij paramedische 
adviestaken uiten draait diensten voor spoeduitzendingen samen metde andere Medisch Adviseurs. 
Hij/zij levert een bijdrage aan de ontwikkeling van beleid van de organisatie. De Medisch Adviseur 
ressorteertonder het Hoofd MAC. 


Functie-eisen: 

U beschikt over een afgeronde studie geneeskunde. U opereertop academisch werk- en denkniveau en 
heeft minimaal 2 jaar werkervaring in een medische functie als behandelaar of als medisch adviseur bij 
een verzekeraar. Bij voorkeur bezit U een geldige BIG-registratie. Tevens heeft u kennis van en/of 
ervaring met medisch technische handelingen en aantoonbare vaardigheid in het uitbrengen van 
adviezen, zowel mondeling als schriftelijk. U beschiktover voldoende cijfermatig inzichten ervaring met 
spreadsheets. Goede mondelinge en schriftelijke vaardigheid in het Nederlands en Engels is een 
vereiste. U leesten spreekt Papiamento. Spaans is optioneel. 


Arbeidsvoorwaarden: 

Salariéring en overige arbeidsvoorwaarden zijn conform hetArbeidsreglement van hetUOAZV. 


Informatie en Sollicitatie: 

Neem voor vragen of informatie contact op metj oost Samuels, Chief Medical Officer (CMO) 
via email joost.samuels@ uoazv.aw of telefoonnummer 527 9905. 

Sollicitaties dienen binnen twee (2) weken ingediend te worden bij 
Rolando van der Linde, HR Manager 
via email rolando.van.der.linde@ uoazv.aw 
of peradres UO AZV Rumbastraat 21, Oranjestad, Aruba. 






















8 


AWEMainta 


Diamars, 21 Mei 2019 


Minister Ruiz-Maduro di Economia: 

Un exitoso Business Week di Exprodesk pa 
facilita comercio den industria creative 


DIABIERNA Minister Ruiz-Maduro a haci 
entrega di certificado n’e participantenan di e 
Business Week 2019 ‘Conquering New Hori- 
zons’ organisa pa Exprodesk di Departamento 
Economico. Durante un siman, esnan activo 
den e industria creativo como exportadornan 
awor of den futuro, artista, artesano y dunador- 
nan di servicio, a trata diferente tema practico 
pa yuda nan ta exitoso den nan negoshi. 

A trata e temanan di E-commerce y Online 
Payment, Belasting, Micro Financiamento y 
derechonan di propiedad intelectual. Un total 
di 65 empresario a registra y un total di 35 per- 
sona promedio a asisti na e 9 diferente tayer di 
trabou cu a wordo ofreci. 

Negoshi chikito y mediano ta wes’i lomba di 
nos economia y pesey Gobierno kier yuda na 
facilita e grupo di comercio alci y reduci e red 
tape cu tin dor di encamina e caminda di E- 
Government pa por duna un servicio mihor 
y mas liher na nos cuidadanonan, comercio y 
inversionista. 

Gobierno kier stimula negoshi bou di e sector 
di Industria Creativo cu ta un di e 6 sectornan 
prometedor pa diversifica nos economia, brin- 
dando sosten den forma di capacitacion empre- 
sarial brinda pa Idea, Exprodesk y Enseñansa di 
Empleo. 

Minister Ruiz-Maduro ta gradici Exprodesk y 
tur e facilitadornan cu a dedica nan tempo pa 
comparti nan conocemento cu e grupo di cur- 
sista. 

Un danki special n’e compania SISMERCADO 
p’e tayer di e-commerce, Grant Thornton p’e 
tayer di impuesto, AMAA p’e tayer di derecho 
di autor, Qredits p’e tayer di micro financing, e 
compania CX Pay p’e tayer online payments y 
na Departamento di Propiedad Intelectual p’e 
tayer Derecho di Autor, Patent y Trademark. 

Prome Minister y Gobierno di Aruba ta felicita 

Mimi di Radio Bo Guia cu reconoc mento di e Tapushi Literario 


DIASABRA 18 di mei, a tuma lugar na 
Corsou e final di Arte di Palabra ABC. 
Manera costumber, durante e evento aki 
a rindi homenahe na baluartenan, kend- 
enan ta duna un aporte balioso na idioma 
y cultura di Aruba, Corsou y Bonaire. 

Total, 5 baluarte a ricibi e Tapushi Liter- 
ario. Pa Aruba, señora Miriam Koolman- 
Rosel, kende cariñosamente ta wordo 
yama Mimi, a ricibi e reconocimento 
special aki. 

Mimi, di Radio Bo Guia FM, desde inicio 
a establece e meta p’e emisora promove 
nos idioma Papiamento y nos cultura. 
Loke ta di nos, prome! 

Bo Guia FM semper ta duna honor na nos 
idioma y nos cultura den e canticanan cu 
ta toca y e programanan di tur dia. 

Bou wapamento, esnan cu a wordo recon- 
oci a subi stage na momento cu e cantica 
‘Ban Wapa cu e yiu di Tera’ a cuminsa 
toca na unda e publico a ricibi nan cu un 
fuerte aplauso. 

Señora Mimi a subi stage cu bandera di 
Aruba den su man mustrando un biaha 
mas su amor y orguyo pa nos patria. 


Prome Minister Evelyn Wever-Croes y 
Gobierno di Aruba ta felicita señora Mir- 
iam Koolman-Rosel cu e bunita recono- 
cimento alci y alabes ta gradici Mimi pa 
semper promove, proteha y conserva nos 
idioma y nos cultura. i 





X INTERUPCION 

/ Dl CORIENTE 


En conexion cu trabaonan necesario, coriente lo wordo interumpi 
den vecindario di: 


• Savaneta noord (un parti) for di 
caminda di Jaraweg te Seroe 
Alejandro 

• Jara Complex 


• Seroe Alejandro (un parti) 

• MFA Savaneta 

• Generaal Majoor De Bruynewijk 
(un parti) 


DIAHUEBS 23 Dl MEI.2019 

FORDI 8:30 AMPA 4:00 PM 




f 


Elmar ta pidi disculpa pa e inconveniencia cu e interupcion aki por causa. 


Danki pa e comprension 


523 71001 customerservice@elmar.aw 



ELMAR 

Redefining Energy 

Anchelino Vrolijk di partido POR kier sa 

Ley di Financiamento di Partidonan 
Politico; un fabeltje of un realidad 



“PA decadanan largo nos por a 
scucha diferente politico papia riba 
e introduccion di e ley di finan- 
ciamento di partidonan politico. 

E pregunta cu ta surgi inmediata- 
mente ta; ki importancia un ley 
asina lo por tin pa comunidad di 
Aruba? 

Un di e risiconan di mas grandi cu 
ta existi na mundo t’e aceso na fon- 
donan publico, y enrikece famia of 
amistadnan dor di duna fabornan 
politico. 

Nos tur sa cu un partido politico, 
y un politico, ta ricibi donacion 
di personanan den comunidad of 
companianan. Pa un partido politi- 
co por yega na su fondonan, mester 
organisa diferente tipo di fundrais- 
ing pa por genera e fondonan nece- 
sario, pa por desempeña su rol den 
comunidad y mundo politico. Esaki 
ta algo hopi comun na mundo 
henter. Hulanda y Aruba no ta un 
excepcion riba esaki”, segun Anche- 
lino Vrolijk di partido POR 


LEY DI FINANCIAMENTO 
POLITICO NA HULANDA 

Na Hulanda ta existi e ley di fi- 
nanciamento pa partidonan po- 
litico, unda cu tur aña partidonan 
politico mester entrega un relato 
financiero na Minister di Asunto 
Interno. 

Den e relato anual aki ta raporta 
informacion concreto di tur esnan 
cu a contribui cu un suma minimo 
di 4.500 euro of mas. 

Tambe por observa donacion haci 
na politiconan individual. No uni- 
camente donacion, pero tambe 
debenan cu por existi di un partido 
politico. Segun Vrolijk, meta di 
dicho ley aki ta pa duna transpar- 
encia den e manera cu partidonan 
politico ta yega na nan fondonan, 
p’asina preveni cu hende por ‘cum- 
pra’ of influencia un politico, pero 
tambe pa preveni (e aparencia di) 
conflicto di interes. 

Commissie Toezicht Financién Poli- 
tielce Partijen, cu t’e comision cu ta 
eherce e control riba cumplimeto 
di e ley di financiamento di parti- 
donan politico, a informa cu mayo- 
ria partido politico a cumpli. 

Pero tambe nan a duna di conoce 
cu algun sea no a entrega nan re- 
lato, no a haci esaki di e manera 
corecto of no a inclui relatonan di e 
candidatonan individual. 

Despues cu e comision a sigui in- 
sisti serca e partidonan aki pa duna 
e informacion necesario/corecto, e 
partidonan a cumpli. 


E comision ta di opinion cu fun- 
dacionnan cu tin como meta pa 
yuda financia campañanan politico, 
tambe mester wordo obliga pa 
duna relatonan financiero. 

SISTEMA DI FINANCIAMEN- 
TO PA PARTIDONAN 
POLITICO NA ARUBA 

Aruba ta un comunidad hopi chiki- 
to. Di un manera of otro, tur hende 
na Aruba ta conecta na otro. Esey 
ta haci cu un politico na Aruba por 
ta hopi vulnerabel na soborno y 
mester existi e instrumentonan pa 
no unicamente proteha un politico, 
pero tambe evita corupcion den 
nos aparato gubernamental. 
Politiconan na Aruba ta ricibi 
donacion via nan propio fundacion 
of riba nan nomber personal. 

Experencia na Aruba a demostra cu 
ningun persona no ta duna algo sin 
spera algo bek. Pa yuda na kibra e 
ciclo alci, e ley di Financiamento di 
Partidonan Politico lo mester por 
conoce lus di dia pronto. 

Den e Ley di Financiamento di 
Partidonan Politico no solamente 
ta regula e parti di regulacion p’e 
partidonan politico, pero tambe e 
diferente dependencianan cu wor- 
do crea for di e partidonan. 

Dus pa conclui, un ley di e indole 
aki no lo conta unicamente pa un 
partido politico y su candidatonan, 
pero pa organisacion completo y su 
subsidiarionan, segun miembro di 
POR, Anchelino Vrolijk. 

De Minister van Ruimtelijke Ontwikkeling, Infrastructuur en Milieu is 
voornemens in het openbaar aan te besteden, het door Land Aruba te 
financieren project: 

"Upgrading Parkeerterrein Santa Filomena Kerk te Paradera". 

Volgens bestek DOW nr. 03 - 2019. 

Korte omschrijving van het werk: 

Het vernieuwen van het parkeerterrein, aanbrengen van 
groenvoorziening, irrigatiesysteem, straatverlichting, renoveren van 
het Sta. Filomena Plein en aanbrengen van een bushaven gelegen aan 
de toegangsweg. 

Uitvoeringstermijn: 80 werkbare werkdagen na datum van opdrachtbrief, 
incl. bestellingstijd. 

Het bestek is vanaf 22 mei 2019 verkrijgbaar bij DOW tegen betaling van Afl. 750,=. 
De betaling te voldoen bij de kassier van de Dienst Openbare Werken (DOW). 

De openbare bescheiden liggen ter inzage vanaf 22 mei 2019 te DOW bij het 
Secretariaat van de Directie. 

Inlichtingen worden verstrekt op 27 mei 2019 om 10.00 uur v.m. te DOW. 

De Nota van Inlichtingen wordt vastgesteld op 3 juni 2019. 

De openbare aanbesteding vindt plaats op 21 juni 2019 om 11.00 uur v.m. 
op het kantoor van de directeur van de Dienst Openbare Werken. 

De inschrijver moet bij zijn inschrijving de volgende vereisten overleggen: 

1. Bewijs van inschrijving in het register van de Kamer van Koophandel van Aruba 
(niet ouder dan 6 maanden). 

2. Bereidheidverklaring tot het instellen van een bankgarantie of borg. 

3. De staat van eenheidsprijzen voor verrekening van meer- en minderwerken. 

4. Een lijst van in te schakelen onderaannemers. 

5.0verige vereisten opgenomen in het bestek. 

Inschrijving dient te geschieden op het bij het bestek 
gevoegde en gewaarmerkte inschrijvingsformulier. 


ARUBA 


TIMESHARE 
FOR SALE BY OWNER 



UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 


• 2 X QUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 


Segun organisacion OXFAM 

Aruba inhustamente 
kita for di lista preto 


UN publicacion ayera riba e website di ‘Koninkrijks 
Relaties.NU, e organisacion Oxfam International cu 
organisacion di desaroyo no gubernamental, ta mustra 
cu tanto Aruba como Bermuda y Barbados, a wordo 
kita inhustemente for di e lista preto di Union Eu- 
ropeo como paisnan cu ta paraiso fiscal. 

Chiara Petaturo di Oxfam ta mustra cu recientemente 
Hunta Europeo di Ministernan di Finansa, a tuma e 
decision pa lcita e islanan ald for di e lista preto, cu ta- 
bata presta nan mes na competencianan fiscal inhusto. 

Petaturo a mustra cu Aruba a cumpli cu palabracionnan 
anterior haci pa adopta y cambia ley y reglanan na 
maneho di Union Europeo riba e tereno aki p’asina 
evita di wordo usa como pais cu ta permiti ‘belastin- 
gontwijking’ cual decision a pone e Hunta Europeo pa 
kita Aruba for di e lista preto despues cu na luna di 
maart ultimo, e pone Aruba riba e lista preto. 

A base di e acuerdo y palabracionnan haci cu Union 
Europeo, tanto Aruba, Bermuda y Barbados ya no 
ta wordo considera como paraisonan fiscal caminda 
pa medio di un sistema fiscal agresivo caminda lo no 
duna espacio p’asina yama ‘vennootschapsbelasting- 
tarieven’ wordo ofreci cu ta permiti cu lo haci uso di 
e sistema aki pa evita di paga belasting na paisnan di 
origen. 

Sinembargo e oganisacion Oxfam ta kere cu Union 
Europeo tin cu subi su nivel di exigencianan ya cu e 
tipo di paraisonan fiscal aki, ta horta paisnan Europeo 
y resto di mundo, entradanan di belasting cu nan tin 
mester pa sigui inverti den proyectonan publico mane- 
ra e.o. skolnan y hospitalnan. 

Petaturo a mustra cu Oxfam ta di opinion cu net e sim- 
pel ciudadanonan, principalmente hendenan muher, 
t’esnan cu ta wordo perhudica dor di e tipo di activi- 
dadnan fiscal aki. 

Segun relato monetario pa maart 201 9 

Gobierno a recibi 10*1 miyon florin 
menos compara cu un aña pasa 



NA maart 2019, entrada di Gobi- 
erno a suma Afl. 83,5 miyon, cual 
ta Afl. 10,1 miyon menos compara 
cu e mesun luna di e aña anterior. 
Esaki a resulta for di bahada den 
entrada no relata na impuesto (-Afl. 
7,6 miyon), como tambe den entra- 
da di impuesto (-Afl. 7,6 miyon). 

E reduccion den entrada di impues- 
to a resulta principalmente dor di 
menos entrada for di impuesto riba 
ganashi (-Afl. 5,4 miyon), riba e 
asina yama “transfer tax” (-Afl. 3,6 
miyon) y impuesto riba divisa (-Afl. 
2,2 miyon). 

E bahadanan aki a wordo parcial- 
mente mitiga pa subida den im- 
puesto riba benta di negoshi (+Afl. 
7,0 miyon; introduccion di B.A.VP 
compara cu e mesun luna den 
2018) y dor di impuesto riba en- 
trada (+Afl. 2,4 miyon). 


INFLACION 

E nivel general di prijs, cu ta wordo 
midi dor di e indice di prijs di con- 
sumo, a registra un subida di 4,0 
porciento den e luna di maart 2019, 
compara cu maart 2018. 

E contribuyentenan principal n’e 
aumento alci tabata e componen- 
tenan “Cuminda y Bebida No-Alco- 
holico” y “Comunicacion”. 


Tambe, si exclui e componentenan 
di cuminda y energia for di e in- 
dice di prijs di consumo, inflacion a 
mustra un aumento di 2,2 porcien- 
to compara cu maart 2018. 

Pa lolce ta trata e promedio anual di 
e tasa di inflacion, esaki a registra 
4,1 porciento na maart 2019, com- 
para cu 4,0 porciento na februari 
2019. 

Invitacion habri 

Bo asistencia na e seminario 
/ WeConnect / Aruba dia 24 di mei 2019 

Mercado Laboral Arubiano y Educacion 



‘WE Connect Aruba’ y Universidad di Aruba ta or- 
ganisa dia 24 di mei 2019 di 2 pm - 6 pm, 
un seminario cu e meta pa explora e retonan cu tin pa 
conecta hende jong educa y talentoso cu ta biba den 
exterior cu e oportunidadnan di carera cu ta existi riba 
e isla. 

Nos kier logra mihor comprendemento di e diferente 
meta y ambicionnan di e talentonan jong y e organ- 
isacionnan cu kier emplea nan. E seminario lo cuminsa 
cu un splicacion breve di e programa y mision di ‘ We- 
connect’. Despues, un panel varia lo discuti e siguiente 
3 preguntanan den sesion di 55 minut. 


Nos lo tin diferente specialista riba e temanan cu lo 
splica nan perspectiva di e topiconan cu ta trata, sigui 
pa discusion y sesion di pregunta y contesta (Q&A). 
Nos ta spera cu na final di e seminario nos por trece 
algun punto di comprendemento y salida y nos ta 
spera di por conecta tur hende mas ainda cu nos ta. 

E seminario aki lo ta un evento semi-habri na unda 
expertonan invita y otro invitado lo topa cu un audi- 
encia cu a resulta di e invitacion alci. 

Nos ta spera di topa cu bo dia 24 di mei 2019 


1. Educacion na Aruba y educacion cu ta sigui den exterior 
ta cuadra cu e necesidadnan specifico di e economia di e 
isla? 

2. Localnan ta duna balor special na e mercado laboral lo- 
cal? 

3. Kico ta e factornan externo cu por influencia e scoge- 
mento di bolbe bek na e islanan of keda den exterior. 


Directiva di ‘ We Connect’ Aruba y Universidad di 
Aruba ta invita bo persona. 

Registra via e linlc: 

http://www.ua.aw/20 19/04/17/weconnect-in-aruba/ 

Pa pregunta por manda un email na 
weconnectaruba@gmail.com 

Garage Cordia ta "recall" modelonan Toyota 
den e "Takata Airbag Recall Campaign" 


PA Toyota, siendo e marca di auto mas bendi na mun- 
do, siguridad di su clientenan ta prioridad. Pa e moti- 
bo ey Toyota ta comprometi pa “Recall” tur auto Toy- 
ota cu ta cay den e serie di e campaña mundial, esun 
mas grandi den historia, e “Takata Airbag Recall”. 

Garage Cordia tin algun tempo caba ta contact 
doñonan di auto den e serie di “Talcata Airbag” pa por 
cambia e airbagnan. Te awo a logra cambia 40% di e 
autonan identifica na Aruba den e serie di e “Takata 
Recall campaign”. 

E recall aki ta specificamente pa Toyota Corolla di se- 
rie ZZE120 fabrica na Brazil entre aña 2003 pa 2008 
y Toyota Hilux di serie KUN20 + KUN30 fabrica na 
Argentina ente aña 2005 pa 2008. 

Ta aclaria cu e “Recall Repair” ta gratis y sin obliga- 
cion. Garage Cordia ta ofrece servicio di busca Bo y 
baha Bo belc na Bo auto of na trabou. 

Pa verifica si Bo auto ta cay den e campaña di “recall”, 
mester identifica bo VIN (Vehicle Identification Num- 
ber) of e number di chasis di Bo auto marca Toyota. 

No warda y tuma contacto cu Garage Cordia pa haci 
un afspraak pa por cambia e “airbag” mas pronto posi- 



bel. Por tuma contacto tambe via nan “Talcata What- 
sapp” cu ta 744-9124 of manda un email pa service@ 
cordiaaruba.com 






SINTONISA TUR MERDIA, 
RADIO CALACTICA 99.9 
PA SCUCHA NOTICIA PRESENTA PA 


VICTOR (TOHO) WIKKLA4R. 
ALEXA WERLEMAN Y SIMON ARENDS. 

Team di Narcotica a haci entrada hudicial 
diadomingo anochi den Tarabana y Simeon Antonio 

DIADOMINGO anochi Departamento di 
Combatimento di Droga hunto cu Team di Ares- 
to a haci un entrada hudicial di sorpresa. 

Tabata den careda di 8’or pasa diadomingo ano- 
chi cu por a autonan di Team di Aresto y tambe 
Recherchenan di Combatimento di Droga den 
Tarabana. 

Rapidamente nan a drenta Maripampunstraat 
via Camaristraat y hit un cas den e caya eynan. 
Agentenan di Team di Aresto a drenta prome y a 
bay over na detene e sospechoso, posiblemente 
un caso di droga. 

Por a scucha habitantenan comentando riba e 
homber deteni e momento ey parse cu lo no ta 
local y ta meti den e mundo di droga. 

Algun rato despues e team a move y lo a efectua 
un otro detencion mas. No ta conoci ki cantidad 
di droga a ser haya y/of arma di candela na dicho 
cas. 

DESPUES DI TARABANA, A DRENTA UN 
OTRO CAS NA TOTOLICASTRAAT 

Diadomingo anochi durante cu e Team di Nar- 
cotica y Team di Aresto tabata na Maripampun- 
straat, diripiente nan a sali cu velociddad halto 
pa un otro adres. 

Nan a move y a bay Totolicastraat, na Simeon 
Antonio patras di Aeropuerto. 

Na un adres den e caya menciona nan a drenta 
un cas cu n’e momento eynan tabatin basta hen- 
de. 

Segun nos por a compronde Team di Aresto a 
haci e detencion cu mester a wordo haci, o sea 
esnan cu tin ordo pa nan detencion. 

Loke a wordo confisca tabata droga, un boto y 
tambe varios persona indocumenta. 

Aki mesora a avisa Warda nos Costa. Esnan de- 
teni lo ta move cu boto entre Aruba y Venezuela. 
Pues e mesun team cu a haci detencion ma Tara- 
bana tabata despues na Totolicastraat. 

Esnan deteni den e caso aki ta e.o. personanan di 
nacionalidad Colombiano y Venezolano. 

Persona di mil y un campaña a fayecé 

Hugo tabata Bonaire y Bonaire tabata Hugo 



KRALENDIJK -- Personanan cu tabatin hopi contacto 
cu Hugo Gerharts a mira su morto bini. Su curpa tabata 
bayendo tras poco-poco, aunke mentalmente e tabata 
bon. E1 a muri completamente na su tino diadomingo 
anochi lat. Pa nos, e mihor manera pa describi e perso- 
na alci, t’asin’aki: Hugo tabata Bonaire y Bonaire tabata 
Hugo. 


E tata di Hugo, Lodewijk D. Gerharts (LD), ta un Hu- 
landes Europeo lcende a bin resultá na Bonaire via Cór- 
sou na fin di añanan 30 pa traha p’e compania Herrera 
Hermanos, formá p’e rumannan Julio (Shórómbu) y 
Gilberto (Shon Heispu) Herrera. 

LD a casa tambe cu un di e yiunan di Julio, Julia (Du- 
chi), for di cua matrimonio Hugo a nace na Córsou dia 
11 di april 1931. 

BONAIRE AUTÉNTICO 

Hugo semper tabata referi n’e isla na unda el a nace. “Mi 
ta Boneriano legitimo. Ta pasobra mi mama tabatin mie- 
do di haña complicacion ora di parto el a bay hañami na 
Córsou. Pero mi no ta yiu di Córsou. Mi ta Boneriano 
auténtico.” 

Den e archivo audiovisual di Fundacion Histórico Cul- 
tura Boneriano (FuHiKuBo) tin masha hopi informa- 
cion tocante e bida di Hugo Gerharts, for di mucha te 
na grandi. 


Bon mirá, nos no sa na unda cuminsá, te pa kaba. 

Den diferente época di su bida a tene entrevista cu Hugo 
Gerharts pa e.o. Herencia y documentalnan. 

Hugo despues di skol primario na Bonaire a bay sigui 
studia na Jamaica. Na su regreso el a traha promé na 
Córsou, pa despues regresá Bonaire pa drenta comércio, 
como man drechi di su tata LD, cu mientrastanto for di 
1940 mas o ménos a cuminsá comberti su mes den un 
comerciante exitoso, lantando dos compania: Handel- 
maatschappij Kralendijlc (HMK) y Bonaire Trading 
Company. 

Bou di e dos companianan aki el a cuminsá cu yen di 
actividad comercial. 

TURISMO 

Hugo Gerharts, na momento cu el a regresá Bonaire, a 
cuminsá mira posibilidad di negoshi den turismo. Su 
tata LD ya caba tabata move un tiki riba e tereno aki y 
e.o. a habri Hotel Zeebad. Famia Gerharts ademas taba- 
ta agente di KLM na Bonaire, despues tambe ALM, cu 
a surgi for di KLM West Indisch Bedrijf. Tambe dealer 
di Ford. 

Banda di turismo sinembargo Hugo a bay tambe den e 
actividadnan comercial di su tata, manera e tienda di 
comestibel conoci como Handelmij, despues Kralendijk 
Supermarket. 

Te hasta un compania di dumptruck yamá Bocotrac el a 
lanta pa haci trabou na Saliña, despues cu AISCO a yega 
Bonaire. 

Mará na turismo Hugo Gerharts a bay den e mundo di 
construccion di compleho di apartamento pa turismo. 
E tabatin diferente di e complehonan aki. Tambe el a 
cuminsá huur auto cu turista, primeramente cu lisencia 
di Hertz, despues cu Budget, tambe cu su mes compania 
Boncar. E tabatin bus y convoi tambe (Bonaire Tours) pa 
transportá turista. 

Gerharts a hunga un papel crucial den binimento Bo- 
naire di e promé barco di turista moderno na novém- 
ber 1967, Bergensfjord di Norwegian Lines. Hopi aña e 
compania HMK tabata agente di barco na Bonaire. 

Sigui na pagina 17> 

HOTEL BONAIRE 

Hugo Gerharts for di cuminsamento 
tabata enbolbi tambe cu Hotel Bo- 
naire, un hotél cu tabata cay y lanta 
debi na problema financiero. Despu- 
es cu ya Hugo no tabatin nada di 
haber mas cu e hotél aki, a presentá 
un situacion caminda e hotél tabata 
na punto di sera su portanan pa sem- 
per. Hugo Gerharts a cumpra e hotél 
aki over y a operá esaki durante al- 
gun aña como Sunset Beach Hotel. 
Esald tabata den década ochenta y 
nobenta. 

Gerharts a tuma riesgonan financie- 
ro grandi na momento cu e tabata 
operá Sunset Beach Hotel. E1 a haci 
fiansanan substancial serca e.o. In- 
terbank di Aruba, cu tabatin un filial 
na Bonaire. 

NEGOSHI DI PETROLI 

Hugo Gerharts na fin di década 
ochenta pa cuminsamento di noben- 
ta a haña su mes enbolbi den un sec- 
tor comercial totalmente diferente 
for di turismo. Hunto cu Marlc Wol- 
man, kende tabata traha como koki 
na Sunset Beach Hotel, Gerharts a 
lanta Bonaire Crude Trading, un 
makelar di zeta. 

Wolman tabatin un bon bista den e 
sector di negoshi aki. Su tata tabata 
conocé e negoshi aki bon y a pasa su 
conocemento pa Mark. 

Gerharts den un entrevista cu nunca 
a lceda transmiti a conta detayá di 
Bonaire Crude Trading, cu a hacié 
un homber hopi rico, cu a pone cu 
e tabata move den e paisnan Arabe 
hunto cu Sjeilcnan rilco. 

Gerharts a splica: “E negoshi lucrati- 
vo aki di petroli a generá hopi placa, 
cu mi tabata hinca bék den Bonaire. 
Entre otro amplia y renobá henter 
nos flota di auto di huur, renobá 
Sunset Beach Hotel.” 




E fin di e tempo di bonansa aki a 
yega na momentu cu un tanker 
enorme cu un cargamento enorme di 
producto di Bonaire Crude Trading, 
a pega riba un banki di santo den 
Golfo di Persia 1990/1991. 

Gerharts a conta: “Tabata tempo di 
Guera di Golfo. Nos a sigurá e tank- 
er aki contra rakét y otro atakenan 
militar. E1 a pega riba un banki di 
santo cu no ta aparecé riba ningun 
mapa. No por a salc’é na tempo p’e 
hiba e cargamento Europa. Ora a 
logra finalmente prijs di petroleo a 
baha drásticamente y nos a haña un 
gólpi financiero enorme.” 

OTRO NEGOSHI 

Hugo Gerharts tabatin hopi mas ne- 
goshi. Manera Teater Carib den Pla- 
ya. Hugo: “Mi a cuminsá pensa riba 
un teater di cine y despues pa habri 
un diskoték, loke a bira realidad na 
fin di añanan setenta, bou di e nóm- 
ber di Discoteque E WOWO.” 

Mas spesifico riba Teater Carib, 
Hugo Gerharts a conta: “Haciendo 
preparacion pa bin cu un cine, mi 
a papia cu Banco Maduro pa fia 40 
mil florin. 


Como cu Féchi Moron na Córsou, 
kende tabata operá teaternan West- 
end y Roxy, tabatin su man riba casi 
80% di tur pelicula cu tabata bin 
Córsou, mi a puntra Féchi pa par- 
ticipá den Teater Carib.” 

“Despues mi a convencé Medardo 
Thielman tambe pa participá cu 
fl. 10,000. Tambe tabatin algun otro 
accionista di Bonaire cu a dicidi di 
participá. 

Mi ta córda Remigio Piar y Marino 
Pourier di Rincon y algun mas. Nan 
tur a participá cu fl.2000 óf fl.3000 
florin.” 

A habri Teater Carib dia 22 di juni 
1961 cu un bunita pelicula di Elvis 
Presley, kende tabata den su gloria e 
tempo ey. 

Hugo Gerharts ta conclui: “Si mi no 
ta robes, tabata Minister Presidente 
Ernesto Petronia kende a bin habri 
E WOWO, como cu esaki tabata e 
promé ‘disco’ riba Aruba, Bonaire y 
Corsou . 

Por mencioná tambe cu Hugo Ger- 
harts tabata un tenista fuerte cu te 
hasta a yega di bira campeon di An- 
tia Hulandes. 

Homber a dal su pareha cu auto pa 
despues pasa auto riba su pia 



DIADOMINGO algo despues di 8’or y 
mey di anochi, presencia di Polis a wordo 
pidi cu urgencia na altura di WEMA Ponton, 
pa un homber cu lo a dal un dama cu auto. 
Na yegada enberdad Polis ta topa cu un dama 
herida benta riba vloer banda di un Toyota 
Yaris shinishi. 

Mesora e agentenan policial a bay papia cu 
e dama y el a splica Polis cu e tabata canan- 
do banda di caminda y na dado momento e 
homber, kende ta su pareha den un Toyota 
Yaris a baha caminda y a pasa auto riba su 
pia. 

E pareha aki lo tabatin problema caba, esaki 
a escala y e homber a bay asina leu di inten- 
cionalmente pasa auto riba pia di su pareha. 
E agentenan polical n’e sitio a pidi pa presen- 
cia di ambulance pa motibo cu e dama tabata 
herida. Despues e Polisnan a bay atende cu e 
homber y mirando cu aki ta trata di un acto 
serio den cual e homber a pasa auto inten- 
cionalmente riba pia di e dama, no a keda e 
agentenan nada otro cu detene e homber aki. 

Nan a pidi pa transportwagen di Polis pa 
transporta e homber pa Warda di Polis, 
mientras e Toyota Yaris shinishi di e homber 
a keda confisca. 

Tata y amigo a keda deteni, 

Despues cu a busca problema na 
cas di amigo di su yiu muher 




DIADOMINGO den oranan di madruga 
Polis a bay un adres situa na Sero Janchi, 
caminda lo tin problema y hende herida. E 
problema a cuminsa momento cu un tata lo 
a haya falta di su yiu muher na cas, esaki ta- 
bata den oranan di madruga. 

Aki ta caminda cu e tata a rabia y aparente- 
mente lo tabata sa unda e yiu muher ta, esta 
cerca un guy na Sero Janchi. Segun nos a 
compronde e guy alci no ta bon mira cerca e 
tata. 

Na yegada di e tata na Sero Janchi, cos a bay 
for di man. Eynan problema a start unda e 
tata a pasa su man dor di glas, heridando su 
mes seriamente. 

N’e sitio dos persona a wordo deteni, e tata 
y a guy. Den transportwagen tabatin basta 
sanger debi cu e tata su herida tabata sangra. 
Na warda e guy tambe a cuminsa lceha cu e 
tin glas den su wowo. Ambos na final mester 
a haya tratamento medico pa nan herida. 

Parlamentario Setty Christiaans-Yarzagaray: 

Maneho financiero di pais 
Aruba den mihor direccion 

FINANSA publico manehabel y duradero ta di gran 
importancia pa tur pais y sigur pa Aruba tambe. Awor 
mas cu nunca mirando cu debe di Aruba ta casi yega 4.4 
biyon di cual den tempo di gobernacion di AVP so, es- 
aki a redobla hibando Aruba asina den situacion dificil 
y vulnerable, segun miembro di fraccion di MEP,Setty 
Christiaans-Yarzagaray. 

Pa drecha e situacion y hiba pais Aruba su finansa pu- 
blico bek na normanan manera den aña 2008 y 2009 
ta bay tin su retonan y alabes lo dura añanan largo pa 
recupera e situacion stabil cu Aruba tabata aden. 

Manera nos por corda den aña 2008 debe di Aruba n’e 
GDP tabata rond di 42% y esalci a casi yega 90% den 
aña 2017. 

For di tablanan estadistico, cu ta raportagenan cu Ban- 
co Central di Aruba ta emiti, por tuma nota con finansa 
publico di pais Aruba a desaroya den 2018 y alabes den 
e prome lunanan di 2019. 

Pa lolce ta trata 2018, por nota claramente cu finanza 
publico ta bayendo den mihor curso cu algun aña ante- 
rior momento cu signatura berde tabata goberna. 

Por nota cu den 2018 Aruba a ricibi 79.4 miyon flo- 



rin na entrada procedente di diferente fuente manera 
Loonbelasting, Invoerrechten y BBO/BAZV y tambe 
desde juli 2018 cu introduccion di BAVP. 

Por constata tambe cu gastonan di Gobierno den 2018 
no a surpasa lolce a presupuesta na gasto y hasta a re- 
sulta di ta 6.1 miyon florin menos cu e aña anterior. 

Esakinan ta muestra cu Gobierno actual ta mantenien- 
do su mes na palabracion y ta mustrando e determina- 
cion pa yega na un finansa publico balansa y maneha- 
bel. 

Aunke esakinan ta señalnan den bon direccion por pen- 
sa si cu e caminda pa yega bek na situacion di finansa 
publico manehabel y conforne normanan internacional 
lo dura y nos tur sa cu esaki ta causa dor di e Gobierno 
di signatura berde. 

Pa lolce ta trata e resultado entre entrada y gasto, cu ta 
e “financial deficit”, pa 2018 a resulta di ta 45.2 miyon 
cu ta un resultado den nivelnan di aña 2007 y 2008 
bek. Esaki mirando cu den tempo di gobernacion di 
AVP no tabata yega e nivelnan aki, si no resultadonann 
di deficit mucho mas grandi. 

Por nota den tabel adhunto, cu ta un tabla tambe publi- 
ca pa Banco Central di Aruba, entrada pa aña 2019 cu 
ta mustra di ta 15 miyon mas den e prome 3 lunanan. 
Ainda tin cu ricibi e informacion di gasto p’asina por 
haya un bon bista di resultado si tin un deficit of un 
surplus den di 3e kwartal di 2019, segun Setty Chris- 
tiaans-Yarzagaray. 

organo Hulandes of organo di Reino. Y nan ta sigui splica 
cu e ley ta empugna cu nos Statuut y constitucion di Aruba. 

FUNCIONAMENTO DI CAFT 

Si nos analisa diferente di e raportnan cu CAFT ta emiti, 
nos por lesa claramente cu na diferente momento nan a 
señala cu tabatin cifranan irealistico keto bay ta wordo pre- 
senta. 

Mas aun nos por tuma nota cu nan ta papia di maniobranan 
cosmetico pa purba sera buraconan den presupuesto. 

Loke MEP ta considera alarmante y loke MEP ta condena 
ta cu e meta pa cual e organo al<d a wordo crea, esta pa per- 
cura p’e situacion financiero di pais Aruba bira bon, no a 
wordo logra. A1 contrario, Gobierno di Reino a permiti p’e 
situacion empeora. 

PA CONCLUI 

Den e siguiente clip informativo y articulo MEP lo elabora 
riba e maneho cu Gabinete Wever-Croes ta hiba pa remedia 
e situacion financiero di pais Aruba. 

Esaki pa splica cu Hulanda no tin ningun motibo valido pa 
insinua cu e maneho cu ta wordo hiba no ta responsabel. 
Tambe lo elabora riba e mocionnan cu Parlamento a entrega 
pa segura cu tin bon control riba e maneho, p’asina restaura 
confiansa den nos estado di derecho, segun Rocco Tjon. 


DEN e prome articulo y video informativo riba e topico aki 
a elabora riba e origen di e ley di supervision financiero cual 
ta data bek for di 2014. 

Segun Rocco Tjon, lider di fraccion di MEP, den e Konin- 
klijk Besluit number 20467, cu Gobierno di Reino a duna 
sr. Mike Eman pa “ondeugdelijk bestuur”, por lesa cu p’e 
motibo cu a hiba un mal maneho financiero, caminda pre- 
supuestonan tabata conoce cifranan irealistico, Hulanda a 
interveni. 

Atrabes di e protocol cu sr. Mike Eman a firma na 2015 y e 
ley di LAFT cu solamente Parlamentarionan di AVP a vota 
na su fabor, e organo di supervision CAFT a wordo institui. 

CONSEHO DI RAAD VAN ADVIES (RvA 109/15) 

Den conseho di Raad van Advies number RvA 109/15 riba 
e concepto di ley cu a wordo entrega na Parlamento na aña 
2015, por lesa cu Raad van Advies ta indica cu e concepto 
di ley ta empugna cu nos constitucion. 

Bou capitulo 3 den nan raport nan ta splica cu no por duna 
autoridad di un pais autonomo na un organo di Reino. 

Nan ta sigui splica tambe cu e ley ald ta mina e derecho di 
budget di Parlamento di Aruba. Y esaki ta un di e derechonan 
sagrado di un Parlamento den un estado di derecho. 

Por ultimo por lesa den e conclusion di Raad van Advies cu 
no ta posibel pa den un ley nacional duna autoridad na un 

Diederik Kemmerling di The Lab ta atende F8, 
e conferencia exdusivo di Facebook na California 



F8 t’e conferencia anual cu ta wor- 
do organisa pa Facebook cu ta ideal 
pa personanan den mercadeo, de- 
veloper y empresarionan cu ta crea 
producto of servicio nan rond di 
Facebook, Instagram y WhatsApp. 
Recientemente, e conferencia aki a 
tuma lugar na San Jose, California 
den e region conoci: Sillicon Valley. 
Marc Zuckerberg hunto cu su cole- 
ganan a duna varios presentacion 
unda nan a papia di e ultimo noti- 
cia y actualizacionnan di e platafor- 
manan di social media. 

Despues di aplica pa 6 aña, Dieder- 
ik Kemmerling di The Lab Digital 
Marketing Agency a ricibi un invita- 
cion e aña aki pa atende e conferen- 
cia exclusivo alci na San Jose. 

The Lab a haya e oportunidad pa 
siña conoce mas di e futuro plan- 
nan pa Facebook, Instagram y 
WhatsApp hunto cu companianan 
renombra manera KLM, Walmart, 
y Coca-Cola entre otro. Durante e 
evento aki di 3 dia, The Lab taba- 
tin e oportunidad di tin un reunion 
priva pa discuti e clientenan di The 


Lab Aruba y Corsou. 

ALGUN PUNTO DI F8 CU A 
DESTACA 

Un di e actualizacionnan mas gran- 
di di FaceBook lo t’e lansamento 
di e diseño nobo di Facebook cu ta 
yama FB5. Esalci lo haci e uzo di 
Facebook riba computer mas facil y 
simpel. Tambe, Facebook lo ofrece 
un secion di “dating”, unda usuari- 
onan por scoge pa discubri match- 
nan potencial den e comunidad di 
Facebook incluyendo evento, grupo 
y amigo di amigo. Actualmente, e 


actualizacion aki a wordo poni na 
prueba na algun pais solamente, 
pero lo cuminsa desaroya na mas 
pais den futuro. 

Adam Mossiero, Director di Pro- 
ducto di Instagram a bisa cu e plata- 
forma aki lo trece un actualizacion 
cu yama “Create Mode”. Esaki ta 
similar n’e blokinan colorido di sta- 
tus riba Facebook. 

E Create Mode lo permiti p’e con- 
tenido di quiz, y votamento wordo 
agrega. Por ultimo, Instagram lo 
bai test e opcion pa usuario nan 
“cumpra e look” di Creators (mihor 
conoci como Influencers) unda nan 
por cumpra directamente den e app 
mes. 

Pa haya sa mas di tur e actual- 
izacionnan di F8, ta recomenda pa 
atende e di 4 edicion di E-Aruba 
Business Seminar cu lo tuma lugar 
8 di juni. The Lab lo bay duna un 
presentacion cu tur detaye y tur 
lolce a siña. 

Eleccion di 3 
figuranan pa cu 
Miss Tourism World 


DIASABRA anochi a tuma lugar den Cas 
di Cultura e final di eleccion di Miss Tourism 
World. Aki Miss Teen Tourism World a keda 
den persona di Kimberly Winter di Panama. 
Miss Tourism World, a keda den persona 
di Naomi Aguilera di Peru y Mrs. Tourism 
World a ser gana pa Miriam Contreras di 
Aruba. Pabien na tur 3 ganador. 



Aruba Bank a sostene ganador di W&R 201 8 

Pauline Vackier y Nienke Luttikhold 
den 'Ronde van Aruba 2019" 



ARUBA Bank a forma parti di e di 27 edi- 
cion di Ronde van Aruba cu a conta cu un 
gran participacion. Nos a brinda sosten na 
Pauline Vaclder y Nienlce Luttikhold. E duo 
dinamico a sali na prome lugar den nan cat- 
egoria. 

Pauline Vakier a participa den Ronde van 
Aruba 2018 y a competi den e categoria di 
Estafette, tambe t’e ganador femenino di 
Aruba Bank Walk and Run 2018. E tabata 
den e top 5 coredo femenino “overall”. 

Nienlce Luttikhold tambe a participa den e 
Ronde van Aruba na2017y2018 den Duo 
Mix y Estafette. Den e categoria femenino di 
Aruba Bank Walk and Run el a termina na 
di 3 lugar. 

Aruba Bank ta kere den promove deporte y 
salud den nos comunidad atrabes di atleta y 
eventonan deportivo. Way to go ladies! 













24 


AWEMainta 


Diamars, 21 Mei 2019 


Concierto Dominical Donny Laclé cu un 
programa varia di nos talentonan musical 



DURANTE e Concierto Dominical un publico masha ani- 
ma a gosa di un bunita programa cu hopi ambiente y alegria 
presenta dia 5 di mei den “Café Musical” na Biblioteca Na- 
cional na Playa. 

E concierto a cuminsa cu un caluroso bon bini na nos pu- 
blico dor di mc Adonsito Croes. 

Studiantenan di piano di Jr Arends Piano Studio bou di 
guia di Junior Arends a habri e mainta. 

Studiantenan cu a participa ta: Djimar vd Linde cu cantica 
“Unchained Melody”, Nathan v/d Lende cu cantica “Perfect” 
di Ed Sheeran, Kareina Arcaya cu cantica “Hallelujah” di 
Leonard Cohen, Kirsten de Cuba cu un composicion propio 
titula “From my heart to the ears” y Dariela Werleman cu 
cantica “Comptine d’un autre été”. Publico presente a keda 
encanta cu presentacion di e studiantenan di Jr Arends Pi- 
ano Studio. 

Despues a sigui cu un trio cu e integrantenan Ivan Quan- 
dus (baho), Rob Rijnbout (piano) y Richard Holmond (guitar). 
Nan a deleita e publico cu un bunita repertorio cu cantica- 
nan conoci, e.o. “Pensando en ti” di Rufo Wever, “Perdido”, 
“Dahlia”, “Abo so” di Padu Lampe y un propio composicion 
di Rob Rijnbout titula “Deseonan di felicidad”. 

Despues mc Joyce Pereira a sigui cu e parti sorpresa dedica 
como Homenahe na nos Tata di Cultura Padu Lampe cu ta 
un musico, pintor y autor. 

Homenahe tabata consisti di tres parti. Prome parti a en- 
foca riba musica cu presentacion di Johnny Scharbaay (pi- 
ano) cu cantica “Soledad” di Padu Lampe. A sigi cu Vivian 
Lampe (piano) y cantantenan Victor Samuel y Annerie de 
Maan cu cantica “Nami un chens”. 

Di dos parti a enfoca riba arte plastico cu demostracion di 
Stan Kuiperi kende a demostra un cuadro grandi di Padu 
Lampe cu ta data di 1939 y un cuadro chikito di Padu 
Lampe di 2009. 


A sigi cu presentacion di Livio Hermans (piano) cu canti- 
canan “Aruba romantica” y “Nora Marisol” di Padu Lampe. 
Di tres parti a enfoca riba literatura y spiritualidad cu Belkys 
Moreu cu demostracion di 3 bukinan di Padu Lampe titula 
“Third Element”, “Harmonologia” y “Sciencia asercando 
spiritualidad”. 

Despues a sigi cu jam session presenta pa Vivian, Ivan, Car- 
los y Richard. Fundacion Concierto Dominical Donny Laclé 
pa Talento Musical a haci di entrega di plakaat dedica na 
Juan Chabaya Lampe, Padu del Caribe, cu ta miembro di nos 
fundacion desde comienso, pa su celebracion di 99 aña, pa 
su arte, su cariño y su dedicacion na pueblo di Aruba. 
Durante e pausa e Caha di Glas a pasa rond. E donacionnan 
cu e Fundacion ta ricibi ta percura p’e Fundacion por otorga 
beca fin di aña na diferente hoben pa nan sigui desaroya 
nan talentonan musical. 



Comision organisador ta mira bek riba un otro concierto 
exitoso y ta gradici studiantenan di Jr Arends Piano Stu- 
dio, Junior Arends, Jhonny, Annerie, Victor, Vivian, Ivan, Rob, 
Richard, Persey, Stan, Livio, Bellys, Carlos, Adonsitoy Joyce pa 
nan tremendo contribucion na e concierto di dia 5 di mei 
2019. 

Ta extende gratitud p’e cooperacion na Ivan Quandus, ge- 
rencia y trahadornan di Biblioteca Nacional Aruba, Ray van 
Gulick kende a percura p’e cushina, e grupo di boluntario 
cu tur diasabra prome cu concierto ta prepara y decora e 
sala pa diadomingo. 

Danki special na CEDEAruba y Samenwerkende Fondsen 
Caribisch deel van het Koninkrijk. 

E proximo Concierto Dominical Donny Laclé lo tuma lugar 
2 di juni 2019. 

Aruba presente na Budapest, 
Hungria pa atende reunion di Fina 




SIMAN pasa a tuma lugar na 
Budapest, Hungria, e World Fina 
Swimming Official Seminar,unda 
cu pais Aruba tabata bon represen- 
ta cu dos oficial certifica di FINA, 
esta sr.Ronald Leito y sra.Mayens 
Tromp. 

Durante e seminario aki oficialnan 
certifica di FINA y miembronan di 
Comite Tecnico Ehecutivo di FINA a 
bin hunto pa intercambia idea,revisa 
y adapta reglanan existente, y den 
caso cu ta necesario, introduci regla- 
nan nobo pa cu e deporte di landa- 
mento riba nivel mundial. 

Tur oficial presente n’e seminario ta- 
bata invitado di honor pa presencia 
e competencia “FINA Champions 
Swim Series”, cual a tuma lugar 11 
y 12 di mei,unda medayistanan di e 
competencianan di Mundial y We- 
ganan Olimpico a competi contra 
otro. 

AZB ta sumamente orguyoso di por 
conta cu su oficialnan certifica di 
FINA, cual den e deporte di landa- 
mento ta duna honor na pais Aruba 
cu nan participacion den e seminar- 
io ald. 


Time Out 



RICHARD Charles di S.E.C.A. kendenan 
ta organisando e PSV Kamp alci na Aruba ta 
amplia mas pa nos. No perde!!!! 

RCA ta gana Estrella y Damas RCA ta 
bay pa di 3 wega di final vs Britannia 


ATROBE Tricolornan 
di Solito ta masha activo 
y ta dominando den play- 
off. Diadomingo ultimo 
Damas Tricolor a keda 
empata na 3 gol contra 
Britannia den e di dos 
wega di final. 

Diarazon awor lo tin e ul- 
timo wega di final pa 8or 
den stadion na Dakota 
CDGPT. 

Diasabra ultimo ta RCA a 
gana Estrella 2 pa 1 den 
play-off Division Hon- 
or. Asina tambe Soldad- 
nan di Solito ta termina 
prome buelta di play-off 
na prome lugar, cu 7 pun- 
to, 5 gol na fabor y 1 con- 
tra. 

Proximo compromiso ta 
diasabra 25 di mei pa 8or 
den CDGPT vs Nacional. 
Tur e weganan di RCA ta 
acompanja pa dushi ambi- 
ente. Tamboras de Roque 
y Live DJ. Pasa Club dia- 
bierna for di 6or atardi 
tin happy hour, pega bo 
sticker na auto, cumpra 
bo pechi, jersey y ticket 
pa wega pa bo no mester 
para den rij. 

Ban bolbe yega y jena sta- 
dion apoyando nos Damas 
Tricolor y nos Soldadnan 
Tricolor. Keda pendienta 
pa schedule play-off U17, 
U15, U13, U11. 

Homenahe artistico di pintornan 'famoso' pa modelo 


PINTOR Arubiano Gustave 
Nouel ( www.gustavenouel. 
com ), lcende ta biba na De- 
venter, ta un di e 25 ar- 
tistanan famoso cu a ser in- 
vita p’e exposicion nacional 
‘Mathilde in Ruurlo’... 

E comision organisador 
ta claim cu unicamente ar- 
tista famoso a ser invita, di 
henter Hulanda, pa e hom- 
enahe nacional p’e famoso 
modelo Mathilde Willink. ( 
check www. mathildeinruurlo ) 
Ademas di un (of mas) obra 
di Arte inspira p’e modelo 
‘mitico’ Mathilde, como tema 
central, tur e 25 artista Hu- 
landes famoso invita p’e ex- 
posicion nacional aki, por 
a expone dos ‘obra liber’. 

Den su mes estilo, (e famoso 
pintor Arubiano) GN a inter- 
preta e pintura: ‘Despedida 
di Mathilde’ como homenahe 
n’e famoso modelo Mathilde. 
Inspira p’e ultimo pintura cu 
e pintor genial Carel Willink 
a pinta, prome di e morto 
tragico di Mathilde, su casa y 
Musa 38 aña mas jong cune... 
Na Ruurlo, GN ta exponiendo 
tambe un pintura di Rey Wil- 
lem Aexander, y (pa prome 
biaha) tambe su pintura cu 
algun tempo pasa a gana 
‘premio publico’ na Hu- 
landa den un concurso na- 
cional di ‘street-painting’. 
E exposicion aki, di maximo 
nivel, por ser admira te cu 22 di 
juni den galeria ‘De Smidse’... 




Lokaal Wonen 



www.dealmare.nl D E €CH0 VAN ALMER 

Torneo di Dam Interinsular ta 
cuminsa proximo weekend 


CLUB di dam Arowak, ta organisa 
weekend benidero (24 - 26 mei), un 
torneo interinsular entre e paisnan 
Aruba, Corsou y Bonaire. 

Tur aña, un otro pais ta organisa e 
evenemento aki. E aña alci, a toca na 
Aruba atrobe pa organisa e torneo aki. 
E formula di e torneo alci ta, cu cada 
pais lo participa cu 2 team di 2 perso- 
na + un hungador hubenil bao di 18 
aña. E pais organizador lo participa cu 
2 hungador hubenil. 

Pa Aruba lo participa den team-1, Ma- 
rio Jansen y Annelaine Jacobs. 

Pa team-2 di Aruba, lo participa cu 
Octavio Croes y Delbert Alexander. Y 
e 2 hungadornan hubenil di Aruba ta 
Alan P Suarez y Angel R. Suarez. 

E weganan lo wordo hunga diabierne 
y diasabra venidero den e Members 
Lounge di Playa Linda Beach Resort. 
E prome rond lo start pa 10:00 di 
mainta. Di dos rond pa 3:00 di atardi. 
Di tres rond lo wordo hunga riba di- 
asabra 25 di mei pa 10:00 or di main- 
ta y e ultimo rond (rond 4) pa 3:00 or 
di atardi. 

Entregamento di premio lo tuma lugar 
diadomingo 26 di mei pa 10:00 or di 
mainta den e Members Lounge di Pla- 
ya Linda Resort. 

Nos kier a gradici Sport Subsidie 
Commisie y Lotto pa Deporte cu ta 
subsidia e evenemento aki y Playa 
Linda Resort cu ta ofrece kamber p’e 
hungadornan di Corsou y Bonaire y 
e playing venue ( Members Lounge) 
under tur e weganan lo tuma lugar. 

Dia Mundial di Buki: 

Kooyman Aruba, Curaçao y Boneiro a reparti 50 buki 
di Curasonchi entre organisacionnan pa mucha 


DIA Mundial di Buki ta un evento anual organisa pa 
United Nations dia 23 di april cu e meta pa promove 
lesamento. 

Riba e dia alci, Kooyman Aruba y Kooyman Curaçao a 
invita pueblo pa nomina diferente organisacion cu ta 
traha cu mucha, pa bin na remarke y ricibi un copia di 
e buki multilingual Curasonchi. 

Un creacion di autornan Levi Silvanie (Curaçao) y Ros- 
abelle Illes (Aruba), Curasonchi ta un curason cu hopi 
pasion y energia, pero riba un dia e ta dicidi cu e kier ta 
algo otro cu djis un simpel curason. 

P’e motibo alci, Curasonchi ta dicidi di bay lceiro rond 
di e curpa pa experencia e bida di un wowo, nanishi, 
boca, orea y te hasta man cu pia. Durante su aventura, 
Curasonchi ta siña hopi, pero e les mas grandi ta bin 
ora e ta haya sa con importante un curason chikito den 
un mundo grandi ta. 

Cu 27 ilustracion colorido crea pa Jowy Maasdamme, 
e storia ta aparece n’e idiomanan Papiamento/u, Ingles, 
Spaño y Hulandes. 

Mirando cu tur le ldas di scolnan basico na Aruba y 
Curaçao a ricibi un copia regalo durante campañanan 
riba Dia Mundial di Curazon y Dia di San Valentino, 
Kooyman Aruba, Curaçao y Bonaire a opta pa reparti 
50 buki entre organisacion y fundacionnan cu ta traha 
cu mucha pafo di oranan di scol y cu mas lo beneficia 
di e storia positivo di Curasonchi. 

Despues di a ricibi varios nominacion, organisacion y 
fundacionnan na cada isla a keda selecta pa ricibi e re- 
galo valioso aki. 

Na Aruba, a lceda nomina organisacion y fundacionnan 
manera Tra’i merdia, Casa Cuna, Bon Nochi Drumi 
Dushi, YMCA Dalcota y San Nicolas, Kiwanis Club of 
Aruba, Poliekliniek kindergeneeskunde, e.o., mientras 
na Curaçao, Child First Foundation, Happy Villa Cura- 
çao, Pedagogia Kinderopvang, Huize Sint Jozef, Sticht- 





Wd 

n 


(** 



ing Felis, Casa Manita, e.o., a lceda nomina y lo ricibi 
un copia di Curasonchi. 

Kooyman Aruba, Curaçao y Boneiro ta contento di por 
aporta n’e desaroyo di nos muchanan atrabes di un sto- 
ria cu un mensahe profundo riba balor propio y e im- 
portancia di descubri bo proposito unico riba mundo. 
Pa mas informacion tocante e proyecto por bishita 
www.heartythebook.com of www.Kooymanbv.com 

Au^ta 

Lagrima y flornan por seca su recuerdonan y tur loke e la hasi y 
significa pa nos lo keda graba pasemper den nos mente y 
curason. 

"Cerca Dios mi alma ta na paz, 
ta di dj'E mi salbaciontabini" 

Salmo 62:1 

Cu tristesa na nos curason pero conforme cu Dios su boluntad 
nos ta anuncia cu a baisosega den brasa di Señor. 


Jose Maduro 

mihor conoci como:" Joof Pachi" 

27-08-1932 

16-05-2019 

Na nomber di su: 

Casa: tSarah Margaretha Maduro-Leest 

Yiunan: Russel Maduro 

Sravda.Beatrix Sint Jago-Maduro y yiunan 

tFrenky Maduro y yiunan 

Miranda Maduro 

Robert Maduro y yiunan 

Angel Maduro 

Andresito y Belinda Maduro-Peña y yiunan 

Rita Maduro y SureshChandiramani y yiunan 

Anthonito (Baby) Maduro y yiu, Nubia 

Gregorio (Toesi) Maduro y yiu 

Angelina Gross-Maduro y Rafael Gross y yiunan 

Mayornan:tEpifanio Maduro y tRita Maduro-Henricus 

Rumannan: tBasilio Maduro 

tSixto Maduro y tPina Maduro y yuinan 

Luis Maduro y yuinan 

Celedonia Kelly-Maduro 

MihorAmigo: FideldeCuba 

Miembro Fiel di BucutiYacht Club y ex colega nan di ASTEC. 

Nieto y nietanan,bisanieto y bisanietanan, swa y cuñanan, 
comper y comer, primo y primanan, ihanan, bisiñanan, 
amigonan y conocirnan. 

Demasfamianan: Maduro, Henricus, Leest,Koffie, Dirksen, 
Wernet,De Cuba,Gomez,Ras,Tromp, Everon, 
Dania,Boekhoudt,Marval, Peña, Chandiramani, Cameron, De 
l'sle, Franken, Werleman, Dirksz, Kelly, 
Farro,Rodriguez,Ridderstaat, Sint Jago, Pena, Wolff, Figaroa, 
Rosa, Albertsz, Koolman. 

Ta invita paasisti na e acto di condolenciacu lo tuma lugar na 
Royal Funeral Home diamarsdia21 May 2019 for di 7or pa 9or di 
anochi. 

Acto di despedida lo tuma lugar na Royal Funeral 
Home,diaransondia 22 May 2019 for di 2or pa 4or di 
atardi.Cremashon lo tuma lugar den cena familiar solamente. 

Nos ta lamenta cudespues di entiero nos no por ricibibishita di 
condolencia na cas. Nos tapidi nos disculpa si den nos tristesa 
nos pora lubidaalgun persona offamia, nostapidi nos mas 
sincero disculpa. 


Au^ra 

S5*- 

Mi ke alabá SEÑOR tur tempo, 

Su alabanza lo no kita fo'l mi boca, 

Mi alma ta gloria den SEÑOR, 

Laga humildenan bin tende y gosa. 

Canta grandesa di SEÑOR huntu cu mi, 
ban alabá SU Nombertur huntu! 

Salmo 34 

To those I may have wronged, I ask forgiveness 
To those I may have helped, I wish I did more 
Forthose I neglected to help, I ask understanding 
To those who helped me, I sincerely thank you so much 

Cu inmenso tristesa y dolor na nos curason, nos ta 
participa fayesimento inespera di nos querida 



Angelica Dubero 

Ere medaille in goud in de orde van Oranje Nassau 

Na nomber di su jiu: Sra Vda Ingrid Croes-Dubero y t Leo Croes 
Su nieto stima: Leonard Croes y Kiandra Geerman 

Rumannan: Rubia Dubero 

Elva Dubero y fam. 
t Rosa y t Luis Peña-Dubero 
t Leoncio Dubero y Minerva Dubero- 

Pichardo 

t Feliz Dubero y Elsa Dubero-Werleman 
t Edie Dubero y Corrie Dubero-Stal 
t Frank Dubero 

Tanta: Sra Vda Suitbertha Croes-Dubero 

Sobrino y subrinanan stima : Zahira y Chommy van der 
Linde-Dubero y fam, Chito y Chica Peña- Winterdal y famia, 
Edna Peña, Jenny y Lourdes Bregita-Peña y fam., Robby y 
Mayra Peña-Kelly, Alvin y Yadsy Peña-Tineo y fam., Franky y 
Mimi Peña-Suarez y fam., Manuel y famia, Chepito Dubero, 
Evelyn y Dennis Posoy y fam., Iris y Dick-Voets-Dubero, Javier y 
Ludwina Dubero-Flanegin, Veronica Heykoop y fam., 

Rosemary Dubero y fam., Yvonne y Richard Stal-Dubero y fam. 

Primo y Primanan, bisiñanan, Comer y Compernan, 
ahijado(a)nan, amiganan, ex coleganan di MansurTrading, 

Casa Juvenil y Furniture Outlet Center. 

Demas Famia: Dubero, Lampe, Croes, Peña, Pichardo, 
Werleman, Stal,Thiel, Maduro, Everon y demas famia 

Ta invita pa acto di entiero, cual lo tuma lugar, diamars 21 di 
mei 2019 di 2or pa 4or na Misa Inmaculata Concepcion na Sta 
Cruz y despues pa Santana Catolico de Vries 

Anochi di condolencia dialuna 20 di mei di 7or pa 9or na 
Aurora Funeral Home. 


Detencion 
relncioná cu 
ladronisia 



WILLEMSTAD -Diadomingo 
19 di mei 2019, alrededor di 
21.51 or, Polis a detené e hómber 
R.ES., nacé na Córsou di 21 aña 
di edad, relacioná cu un caso di 
ladronisia. 

Detencion di e sospechoso ald, 
pa kende ya caba tabatin un órdo 
di buskeda y aresto, a tuma lugar 
den área di Saliña. 

A presenté dilanti di un Fiscal 
auxiliar kende a ordená su encar- 
celamento pendiente di mas in- 
vestigacion. 




Registra awo! 

Manda bo e-mail na noticia@awemainta.com 

Rioibi AWEMainta tur dia den bo inbox 


www.awemainta.com £7, www.facebook.com/awemainta 583-1400 ñ 583“1444 





































Diamars, 21 Mei 2019 


AWEMainta 


31 




*?u*ten<zC 

"Haya mi falta, perolagami bay. 

Mi a yega final di e caminda, solo a baha pa mi 
Mi no kier pa ningunhendeyorami 
Sinti mi faltapero no pa hopi largo 
No desespera! 

Recorda e amor cu nos a comparti." 

Cu dolor nanoscurasonperoconforme cu boluntad di Dios, 
Nos kier anunciafayecimento di: 

Maria 
Teresita 
“Chita” 

de Cuba-Arendsz 

*28-01 -1930 116-05-2019 
Viuda di Edwin O.J. de Cuba 


Yiunan: 

Edwina y Victor Loefstop-de Cuba y famia 
Josephine de Cuba y famia 
Raymond y Sherry de Cuba-Kilcollins y famia 
Emile y Susan de Cuba-Roberts y famia 
Edeline de Cuba y famia 
Michael y Natalie de Cuba-Diaz y famia 

Mescos cu yiu:Robby Domacasse y famia 

Nieto y Nietanan: 

Jairo y Kathy Loefstop-Mora y famia 
Jael Loefstop y Ranford Celestina y famia 
Danny Lopez Henriquez y Giovanna Cardona y famia 
Emilia Lopez Henriquez y famia 
Conray y Michelle de Cuba-Heaton y famia 
RJ de Cuba y Samantha Seitz y famia 
Rachel y Matthew Batty-de Cuba y famia 
Chelsi de Cuba 
Gabriel de Cuba 

Ayxel Kock y Lyénne Aponte y famia 
Aldwin Kocky Daphnie Hartyfamia 
Angerie Kock y Bryan de Cuba y famia 
Amanda y Giorgio Lopez-de Cuba y famia 
llana deCuba 
Alina de Cuba 

Bisanietonan: 

Jade 

Isabella y Bastian 
Tristan, Amalia y Liam 
Scarlet-Jade y Eden Sky 
Alyxiénne 
Lucas y Ethan 

Rumannan: 

tAdri y ChimaArendsz-Croes y famia 
tMilda y tJenny Wever-Arendsz y famia 
tMax y Lilian Arendsz-Galmeyer y famia 
Rembert y CasildaArendsz-Croes y famia 
EnnyArendsz 

Norman y Mena Arendsz-Croes y famia 
tRoland Arendsz y famia 
Clyde y Annie Arendsz-Tromp y famia 
tTintinaLacle 

Cuña/Swa: 

tHelen de Cuba y famia 
tNorma y tWim de L'or-de Cuba y famia 
tErnesto y tVilma Arends-Rijna y famia 

Sobrina-nan, Sobrino-nan, Prima-nan, primo-nan,lhanan y demasfamia: 
Arendsz, de Cuba, Wever, Harms, Arends, Laclé, tur su amigo y amiganan 
di Flor de Violeta y di Club kibrahacha 60+ 

Nos ta pididisculpasi den nos tristeza nos por a lubida un of otrofamia 
Dia pa condolencia lo ta diamars, 21 di mei 2019 na Aurora Funeral 
Home entre 7pm cu 9pm 

Acto di despedida lo ta diaranzon, 22 di mei 2019 na Aurora Funeral 
Home di 2pm pa 4pm, despuessiguipaacto di cremacionden seno 
familiar. 

Nos ta lamenta cu despues di entieronos no ta ricibibishita di 
condolencianacas. 

Enbes di krans of flor un donacion pa Club kibrahacha 60+ lo ta 
altamenteaprecia. 





Aufora 






Máe e Senhora, Vocé é luz que dissipa a sombra do engano; 
vocé é a doçura que encanta o coraçáo; e vocé é a máepodero- 
saemquemeuespero e confio 

Cu inmenso tristeza y dolor nanoscurazon, peroconforme cu 
boluntad di Dios nos ta anunciafayecimento di: 


Sra. Vda. Teresa 
Vieira do Saláo 
Correia de Andrade 

CariñosamentejamaMáe 
*26-08-1928-15-05-2019 



Na nomber di su: 

Esposo: Jose Vieira do Saláo 

Yiunan: Jose Y Dolores Krozendijk 

Teresa y Jeff Franken 
Mario Vieira y Helena Costa 
Carlos Vieira 

Lourdes y Edgar Maduro 
Manera un yiustima: Indira Andrade doSaláo 
Nietonan: Jair, Jenifer, Jason Andrade do Saláo 

Ivan Monart 
Samuel Vieira 
Jamil y Javier Vieira 
Bryan y Louedska Maduro 

Bisnietonan: Guivanna, lchiél, Ivan, Sjadey, Zairy-Ann, Nigel, 
lan, Inary, Izac, Iron, Jamil-Ann , Dylan, Pedro, Gullyon 
Tataranietonan: GuivanyEkon 

Rumannan: Manuel y Augustinha Correia de Andrade 

Joao y Maria Correia de Andrade 
Augustinha y Joao Correia de Andrade 
Concepcion y Carlos Correia de Andrade 
Augustinho y Concepcion Correia de Andrade 
Mathilda y Ceperiano Correia de Andrade 
Alfredo y Beatrice Correia de Andrade 
Eulalia Correia de Andrade 
Jose y Ana Correia de Andrade 
Pader Bernadino Correia de Andrade 

Ihanan: JoaoCabral 
JoseVargem 

Lourdes Croes Correia de Andrade 

Manuel da Silva 

Mercés dos Santos Andrade 

Nueranan: Aura, Cosma y Grecia 

Ayudante cu a cuid'e y tabatacompañetena ultimo: Nelis 

Hernandez, Fatima Gomez da Silva 

Sobrino y Sobrinanancu ta semper den sucurason, 

Tur primo y primanan, bisiñananstima, bon amiganan y 
demasfamianan y conocirnanna Aruba, Curaçao, Venezuela, 
Madeira, Brazil, Merca, Panama y ComunidadPortuguezna 
Aruba, 

Demas famianan Vieira do Saláo, Correia de Andrade, 
Krozendijk, Franken, Maduro, Kock, Monart, Tromp, Croes, Kelly, 
Orman, Gomez da Silva, Cabral de Andrade, Vargem, Gois, 
Rodriguez 

Acto di condolencia lo tumalugarna Royal Funeral Home, 
dialuna 20 mei 2019 for di 7or te cu 9or di anochi 
Ta invita pa asistina e acto di entiero cu lo tumalugardiamars 
21 mei 2019. Nos defuntostima lo reposa for di 1 or pa 3or 
nacasKoningstraat 10 y di 3or pa 4or den Misa Pro Cathedral 
San FransisconaOranjestad. Despues lo Sali pa SanataCatholi- 
conaOranjestad. 

Nos ta pididisculpasinos por a lubida un of otrofamia den 
nostristesa. 

Nos ta lamenta cu depsues di entierronos no por ricibibishita di 
condolencianacas. 

Cu nos Máe stima drumi dushi den brasa di Señor. 




AnFora 




‘Çuu&kzC ’&oute & @ne*H4tonu 

With broken heart I Marilyn Hoek 
announce the passing of my beloved friend 



Patricia Ochsner-Axford 

*20-08-1942 tl 6-05-2019 

Farewell service will be held on Thursday May 23rd, 2019 
at Aurora Funeral Home from 2 to for 4 pm 

After farewell services there will be no condolences at home. 




Aufora 


.oQ 


'Zuuenal 


Dios ta nos refugio, 

Eta nosfortalesa, 

El a resulta un yudador den mester. 

Salmo 46:1 

Cu dolor na nos curason nos ta anuncia fayecimento di nos ser 
keri: 



Sra.Cadencia Pierre 

Mihorconoci como"Cadens"y"ruman Ca" 

*01 -05-1948 -103-05-2019 


Na nomber di su: 

Yiunan: James Milrose (Aruba) 

Avid Milrose (Haiti) 

Francis Milrose (HaVti) 

Francois Milrose (HaVti) 

Nietonan: DensMilrose 

Paila Milrose 

Rumannan: Beauger 

Cuñanan: Sansarick Milrose, Luc Milrose, Emmanuel Milrose, 

Haive Milrose, Sergo Milrose 

Sobrina stima: Leccilia Pierre 

Sobrinonan: Louis,Tanis, Lafleur y Luckner Jean Louis 

Primo y primanan, comernan, amigo- y amiganan, bisiñanan y 
cnocirnan 

Rumannan di IglesiaAssamble de la Gracia di Pastoor Juan 
Dieufort Dorimond 

Demas Famia: Peirre, Milrose Raymond Lafleur, Flezin 
Fama Pierre ta invita pa acto di entiero cual lo tuma lugar na 
Iglesia Assamble de la Gracia diasabra 25 di mei 2019 di 2'or pa 
4'or di atardi. Despues lo sali pa Santana Centraal Sabana 
Basora. 

Condolencia lo tuma lugar na Aurora Funeral Home diabierna 
24 di mei 2019 di 7'or pa 9'or di mainta. 

Aruba si tin e placa pero.... 

Retraso den servisio di ferry cu pa islanan 
ABC, pasobra Córsou no tin fondo 


WILLEMSTAD - Un reportahe di e 
investigadornan Sharina Henriquez 
& Leoni Leidel-Schenk a lansa prin- 
sipio dje luna alci a bolbe lanta in- 
teres pa un tema ku a keda anunsiá 
ku masha bombarie aña pasá, pero cu 
ta cabando na aros y coco. 

Segun e plan lcu a lceda anunsiá ofi- 
sialmente aña pasá juli, principio dje 
aña’ki e servisio di ferry entre Aruba, 
Córsou y Bonaire mester tabata fun- 
shoná. 

Sinembargo e contribucion finan- 
ciero di Córsou no tey e proyecto ta 
pegá 

E plan tabata asina serio cu duran- 
te un reunion interparlamentario di 
paisnan di Reino, e vocero dje del- 
egashon Hulandes a presentá e plan 
n’e parlamentarionan. 

E1 a conta cu Gobierno di Aruba a 
pidi doñonan dje kompania naviero 
Fred Olsen pa traha un estudio di 


factibilidad cu e condicion principal 
cu e tempo di yegada y partida ta 
maximal mei ora. 

Naturalmente mester ‘organisá un 
organisacion (sic!!)” pa logra esaki pa 
evitá burocracia. 

Mester por ta posibel pa habitan- 
tenan dje tres islanan biaha simple- 
mente cu nan tarheta di identidad 
evitando cu manera ta pasando ac- 
tualmente ora biaha cu avion entre 
islanan, ainda tin cu yena papel. 

Ademas Recourt ta convenci cu e 
proyecto lo ta un push pa economia. 
Mientrastanto e proyecto ta pegá pa 
falta di fondo, algo cu tur hende na 
Córsou y Aruba ta perfectamente 
consiente di dje. 

Aruba si tin e placa pa straño cu ta 
parse ora tnede macambanan ta pin- 
ta economia di Aruba negativo, pero 
aparentemente pa 200.00 florin nan 
por crea tur facilidad material y fisico 
pe ferry mara y ranca sali. 



Den e caso aki Gobierno no mester 
tin masha gasto, pasobra e compania 
cu ta bay ‘run’ e ferry ta paga mayo- 
ria di gastu, paga pe ferry y krea fac- 
ilidad na tera. 

Decémber ultimo éx Minister Steven 
Martina a firma e acuerdo cu Min- 
ister Chris Romero di Aruba, pero 
poco e por a pensa cu e lo ta na cas 
ne momentonan cu ferry mester a 
cuminsa core. 

Y manera por a spera, Minister Jesus- 
Leito no sa nada, pero ta wardando 
riba informacion di funcionarionan 

di su Ministerio. 

Detaye tecnico: E ferry mester por 
transportá 800 hende y 300 auto. Un 
sorto di convoy di laman of talbes un 
ferry model Airbus 380. 

Prijs di pasashi mester bira mitar di 
lolce ta prijs pa biaha cu avion pero 
‘...eso está por ver dijo el ciego....’ 


s?* - 

Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 

Cado Wever. 

Cu dolor na nos curason nos kier anuncia fayecimento di nos 
ser keri: 



Luz Manuela Aranibar Villacorta 

Mihor conoci como"Lucy" 

*07-03-1971 -120-05-2019 

Acto di entiero lo wordo anuncia despues 


A^ra 

‘ÇuHeud ^foHte & @ne4H4twut 

"Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi" 
Salmo 33 


Ta anuncia fayecimento tragicamente di nos ser keri: 



W SSk 

Angel Colina 

Mihor conoci como"Boy"of"Changola" 
*11-02-1925-+16-05-2019 


Acto di entiero lo wordo anuncia despues 



ora 

‘ZuKenat £ 0te*Mito>ut 


Drenta su portanan cu gradicimento, 
drenta su tempel cu cantica di alabansa, 
glorific'e, bendicion na su Nomber. 
Salmo 100:4 


Cu dolor na nos curason nos kier anuncia fayecimento di nos 
ser keri: 




Luis Eduardo Richardson 


Nomber di cariño"Wichi" 
*20-06-1928-+17-05-2019 
Ex-empleado di Postkantoor 


Acto di entiero lo wordo anuncia despues 

E unico corant GRATIS 


Abona awo 

Manda un e-mail na: 
Noticia@awemainta.com 
i) sKirbi e palabranan: “Ami Kier Abona” 



LIKe nos riba facebooK 

Keda “up to date” ij liKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completannente 

DIGITAL 
















